PMIndiaData/PMIndiaSum huggingface dataset:
وزیر اعظم نے باگان میں آنند مندر کا دورہ کیا

نئی دہلی،6 ستمبر / وزیر اعظم جناب نریندر مودی نے آج میانما میں باگان میں واقع آنند مندر کا دورہ کیا ۔ یہ بودھ مندر 12 ویں صدی کے شروع میں تعمیر کیا گیا تھا ۔ پورے باگان خطے میں یہ دوسرا سب سے بڑا مندر ہے ۔ ہندوستان کے محکمۂ آثار قدیمہ نے اِس مندر کے ڈھانچہ جاتی تحفظ اور کیمیکل رکھ رکھاؤ کا کام انجام دیا ہے ۔ پچھلے سال زلزلے کے دوران اِس مندر کو نقصان پہنچا تھا ، جس کے بعد اِس کی بحالی کا کام جاری ہے ۔ وزیر اعظم کو ایک فوٹو نمائش بھی دکھائی گئی ، جس میں مندر میں جاری بحالی کا کام دکھایا گیا ہے ۔ انہوں نے مندر میں پوجا کی اور مندر کی پریکرما کی ۔ اِس دوران محکمۂ آثار قدیمہ کے نمائندوں نے بحالی کے کام کے بارے میں جانکاری دی ۔ وزیر اعظم نے مندر میں ویزیٹرس بُک پر دستخط کئے اور ایک تختی کی نقاب کشائی کی ، جس میں آنند مندر کی بحالی کے کام میں ہندوستان کی خدمات کو نمایاں کیا گیا ہے ۔ اے ایس آئی نے ایشیا کے مختلف ملکوں میں بہت سی قدیم عمارتوں کے رکھ رکھاؤ اور تحفظ کا کام انجام دیا ہے ۔ آنند مندر کے علاوہ انہوں نے افغانستان میں بامیان بودھا ، کمبوڈیا میں انگکور اٹ ، کمبوڈیا میں ہی تا پرہوم مندر ، لاؤس میں واٹ فو مندر اور ویتنام میں مائیسن مندر کے رکھ رکھاؤ اور بحالی کے کام کو انجام دیا ہے ۔
مرکزی کابینہ نے ہندوستان اور کوریا کے درمیان تجارتی حل میں باہمی اشتراک و تعاون سے متعلق مفاہمت نامے کو منظوری دی

نئی دہلی،9؍جولائی/ وزیراعظم جناب نریندر مودی کی صدارت میں کابینہ نے ہندوستان اور کوریا کے درمیان تجارتی حل میں باہمی اشتراک و تعاؤن سے متعلق مفاہمت نامے کو اپنی منظوری دے دی ہے۔ دونوں ملکوں کے درمیان اس مفاہمت نامے پر جولائی 2018 میں کوریا کے صدر کے ہندوستان کے سرکاری دورے کے دوران دستخط کئے گئے تھے۔ اس مفاہمت نامے سے دونوں ملکوں کے درمیان تجارتی حل کے شعبے مثلاً اینٹی ڈمپنگ، سبسڈی اور تلافی و حفاظتی اقدامات میں اشتراک و تعاؤن کو فروغ ملے گا، جس سے دونوں ملکوں کے دوطرفہ تجارتی روابط میں اضافہ ہوگا۔ ( م ن ۔م ع۔ ک ا)
اسلامی جمہوریہ افغانستان کے صدر کا بھارت دورہ

نئی دہلی،19؍ستمبر، اسلامی جمہوریہ افغانستان کے صدر ڈاکٹر محمد اشرف غنی نے 19 ستمبر 2018 کو وزیراعظم جناب نریندر مودی کی دعوت پر بھارت کا دورہ کیا۔ دونوں لیڈروں نے کثیر رُخی بھارت-افغان کلیدی ساجھیداری میں پیش رفت کا جائزہ لیا ۔ انہوں نے باہمی تجارت میں اضافے پر اطمینان کا اظہار کیا جو ایک ارب امریکی ڈالر سے تجاوز کر گئی ہے۔ دونوں لیڈروں نے 12 سے 15 ستمبر 2018 کے درمیان ممبئی میں بھارت-افغانستان تجارت وسرمایہ کاری شو کے کامیاب انعقاد کی ستائش کی اور چابہار بندرگاہ اور فضائی مال بردار ی راہداری سمیت کنکٹی ویٹی کو مستحکم کرنے کے اپنے عزم کا اعادہ کیا۔ اس کے علاوہ بنیادی ڈھانچے ، انسانی وسائل کی ترقی اور افغانستان میں دیگر صلاحیت سازی کے پروجیکٹوں میں نئی ترقیاتی ساجھیداری میں اضافے کرنے سے بھی اتفاق کیا گیا۔ صدر غنی نے امن اور مصالحت کے تئیں اپنی حکومت کے اقدامات کے بارے میں وزیراعظم کو مطلع کیا اور افغانستان اور اس کے عوام پر دہشت گری اور انتہا پسندی کے ذریعے عائد کئے گئے چیلنجوں کا بھی ذکر کیا۔ وزیراعظم نے افغانستان کی قیادت والے ، افغانستان کی ملکیت والے اور افغانستان کے کنٹرول والے امن اور مصالحتی عمل کے لئے بھارت کے تعاون کا اعادہ کیا جس سے افغانستان ایک متحدہ ، پرامن ، جامع اور جمہوری ملک اور اقتصادی طور پر ایک متحرک ملک کے طور پر ابھر سکے۔ وزیراعظم نے اس سلسلے میں افغان حکومت کی کوششوں میں بھارت کے غیر متزلزل عہد پر زور دیا اور افغانستان کی سکیورٹی اور اقتدار اعلیٰ کے لئے مکمل حمایت کا اعادہ کیا۔ انہوں نے افغانستان میں ہوئے دہشت گردانہ حملوں کی شدید مذمت کی جس سے بڑی تعداد میں انسانی جانیں ضائع ہوئیں اور انہوں نے دہشت گردی کے خلاف لڑائی میں افغان کے عوام اور قومی دفاعی فورسز کے ساتھ اپنی یکجہتی کا اظہار کیا۔ مختلف بین الاقوامی فورموں میں مختلف سرگرمیوں میں دونوں ملکوں کے درمیان تال میل اور صلاح ومشورے پر اطمینان کا اظہار کرتے ہوئے دونوں فریقوں نے اس تعاون کو مزید مستحکم کرنے پر رضامندی ظاہر کی اور خوشحالی ، امن ، استحکام اور ترقی کے لئے بین الاقوامی ساجھیدارو کے ساتھ قریبی سطح پر کام کرنے کے لئے اپنی رضامندی کا اظہار کیا۔ ۔۔۔۔۔۔۔۔۔۔۔ (م ن-و ا- ق ر)
کابینہ نے 18-2017سے لے کر2020-2019تک کی مدت کے لئے راشٹریہ یووا سشکتی کرن کاریہ کرم اسکیم کو جاری رکھنے کے لئے منظوری دی

نئی دہلی’3جنوری : مرکزی کابینہ نے وزیراعظم ، جناب نریندرمودی کی قیادت میں 1160کروڑروپے کے بجٹی تخمینے سے جس کی سفارش ای ایف سی نے کی ہے ، راشٹریہ یووا سشکتی کرن کاریہ کرم اسکیم کو 18-2017سے 20-2019کی مدت کے لئے جاری رکھنے کی تجویز کو اپنی منظوری دے دی ہے ۔ تفصیلات 12ویں پنج سالہ منظوبے کی مدت کے دوران وزارت خزانہ اورنیتی آیوگ کے صلاح ومشورے سے شروع کئے گئے اصلاح کاری کے عمل کے تحت 8اسکیموں کو ذیلی اسکیم کے طورپر راشٹریہ یووا سشکتی کرن کاریہ کرم کی امبریلااسکیم کے تحت لایاگیا۔ تاکہ اس کی مدد سے مختلف اسکیموں کے مابین بہترتامل میل پیداکیاجاسکے ، ان کی اثرانگیزی میں اضافہ کیاجاسکااوردستیاب وسائل کی مددسے بہترنتائج حاصل کئے جاسکے ۔ اسکیم سے مستفید ہونے والے افراد 15سے 29برسوں کے ایچ گروپ کے نوجوان حضرات ہیں جنھیں قومی نوجوان پالیسی 2014کے یوتھ یاجوان قرار دیاگیاہے ۔نوخیز وں کے لئے اس پروگرام کے عناصر جو علیحدہ سے مختص کئے گئے ہیں ان کے تحت 10سے 19برس کے درمیان کے نوخیز افراد شامل ہیں ۔ راشٹریوواسشکتی کرن کاریہ کرم کے تحت درج ذیل 8 اسکیمیں آتی ہیں : 1-نہرویووا کیندرسنگٹھن ( این وائی کے ایس ) 2-نیشنل یوتھ کور ( این وائی سی ) 3-نوجوانوں اورنوخیز وں کی ترقی ( این پی وائی اے ڈی ) کے لئے قومی پروگرام 4-بین الاقوامی تعاون 5-نوجوانوں کے ہوسٹل 6-اسکاوٹنگ اور گائیڈنگ تنظیموں کو امداد 7-قومی ڈسپلن اسکیم ( این ڈی ایس ) اور 8-نوجوان لیڈروں کا قومی پروگرام ( این وائی ایل پی) پس منظر راشٹریہ یووا سشکتی کرن کاریہ کرم اسکیم ، نوجوانوں کے اموراورکھیل کی وزارت کی مرکزی شعبے کی ایک جاری اسکیم ہے ، اوریہ 12ویں پنجسالہ منصوبے سے جاری ہے ۔ اس اسکیم کا مقصد نوجوانوں کی شخصیت اور رہنمایانہ خاصیتوں کو ترقی دینا اور قوم کی تعمیر سرگرمیوں میں انھیں شامل کرنا ہے ۔
کابینہ نے ریلوے ملازمین کے لئے پیداواریت سے جُڑے بونس کو منظوری دی

نئیدہلی09اکتوبر۔وزیر اعظم جناب نریندر مودی کی سربراہی میں مرکزی کابینہ نے ریلوے پروٹیکشن فورس آئی پی ایف / آر پی ایس ایف عملے کو چھوڑ کر ریلوے کے تمام مجاز غیرگزیٹیڈ ملازمین کے لئے مالی سال 18-2017 کے لئے 78 دنوں کی اجرت کے برابر پیداواریت سے جڑے بونس کی ادائیگی کو منظوری دے دی ہے۔ اس فیصلے سے ریلوے کے 11 لاکھ 91 ہزار ملازمین کو فائدہ پہنچے گا۔ ریلوے کے ملازمین کے لئے پیداوار یت سے جڑے بونس کی جو ادائیگی کی جائے گی وہ 2044.31 کروڑ روپے ہوگی ۔ ریلوے کے مجازغیرگزیٹیڈ ملازمین کو پیداواریت سے جڑے بونس کی ادائیگی کے لئے اجرت کے تعین کی حد 7000 روپے مقرر کی گئی ہے ۔ 78 دن کے لئے مستحق ریلوے ملازم کے لئے زیادہ سے زیادہ رقم کی ادائیگی 17.951 روپے ہیں ۔ ریلوے سے متعلق پیداواریت سے وابستہ بونس آر پی ایف / آر پی ایس ایف عملے کو چھوڑ کر تمام غیر گزیٹیڈ ریلوے ملازمین کا احاطہ کرتا ہے ، جو ملک بھر میں پھیلے ہوئے ہیں ۔مجاز ریلوے ملازمین کو پیداواریت سے وابستہ بونس کی ادائیگی ہرسال دسہرے / پوجا چھٹیوں سے پہلے کی جاتی ہے۔ مرکزی کابینہ کا فیصلہ اس سال کے لئے چھٹیوں سے پہلے نافذ کیا جائے گا۔ 18-2017 کےلئے 78دن کے برابر پیداواریت سے وابستہ بونس ادا کیا جائے گا، جس سے توقع ہے کہ ملازمین کو اس بات کی ترغیب دے گا کہ وہ ریلویز کی کارکردگی کو بہتر بنانے کی سمت کام کریں ۔ پس منظر : ریلوے حکومت ہند کا ایسا پہلا محکمہ جاتی انڈر ٹیکنگ ادارہ ہے ،جس نے 80 -1979 میں پیدواریت سے وابستہ بونس شروع کیا ۔اس وقت ایک اہم سوچ یہ تھی کہ ریلوے کا معیشت کی کارکردگی میں ایک بنیادی ڈھانچے کے طور پر اہم رول رہے۔ ریلوے کے کام کاج کے مجموعی پس منظر میں یہ بات سوچی گئی تھی کہ 1965 کے دی پیمنٹ آف بونس ایکٹ کی طرز پر بونس کے تصور کے بدلے پیداواریت سے وابستہ بونس کا تصور شروع کیا جائے ۔ ۰۰۰۰۰۰۰۰۰۰۰۰۰۰۰۰۰۰۰۰۰ م ن ۔س ش ۔رم
وزیر  اعظم  کل پریاگ راج میں کنبھ کا دورہ کریں گے

وزیر اعظم جناب نریندر مودی کل پریاگ راج میں کنبھ کا دورہ کریں گے۔کنبھ میں وہ پینے کے پانی اور صفائی ستھرائی کی وزارت کے ذریعے منعقدہ سوچھ کنبھ، سوچھ آبھار میں شرکت کریں گے۔ وزیر اعظم صفائی کرمچاریوں، سوچھ گرہیوں، پولیس اہلکاروں اور ناوکوں کو سوچھ کنبھ، سوچھ آبھار کے ایوارڈز تقسیم کریں گے۔ علاوہ ازیں سوچھ سیوا سمّان فوائد پیکیج کا بھی ڈیجیٹل اعلان کیا جائے گا۔ بعد ازاں وزیر اعظم ایک اجتماع سے خطاب کریں گے۔ وزیر اعظم تری وینی سنگم پر اسنان کریں گے۔ وہ پریاگ راج میں صفائی کرمچاریوں کے ساتھ تبادلہ خیال بھی کریں گے۔ اس سال پریاگ راج میں منعقدہ کنبھ میں صفائی ستھرائی اور سوچھ بھارت کے اقدامات پر غیرمعمولی توجہ مرکوز کی گئی۔ وزیر اعظم کے ذریعے دیئے جانے والے سوچھ کنبھ، سوچھ آبھار ایوارڈز سے ان لوگوں کی عزت افزائی ہوگی جنھوں نے سوچھ کنبھ کو یقینی بنانے میں کلیدی رول ادا کیا۔